De wichtigste Sendung im ZDF is de Nochrichtnsendung heutede wos mermois am Dog ausgstroit wiad. Meistns uma 21:45 Uah gibts a Journalausgob vo da heute untam Naman heute-journal. Es gibt a a Kuaznochrichtensendung von da heute-Redaktion untam Naman heute Xpress. Olle zwa Wochn laffen unta da Wochn des ZDF-Morgenmagazin vo 5:30 Uah bis 9:00 Uah und des ZDF-Mittagsmagazin vo 13:00 Uah bis 14:00 Uah. Des ZDF-Morgenmagazin und des ZDF-Mittagsmagazin wechsln sie mit de Kollegn vom ARD-Morgenmagazin und vom ARD-Mittagsmagazin ob. Manchmoi gibts a Sport-Liveibatrogungan z. B. bei Wintersport, Fußboispüün etc., des lafft dann untam Naman ZDF-SPORTextra. Am Samsdog aufd Nocht gibts des aktuelle sportstudio wo Livegäste zu Gost san unds hauptsächlich um de deitsche Fuaßboi-Bundesliga geht. Am Sundog gibts untam Naman ZDF-Sportreportage nuamoi a sportliche Zammfossung vom Wochnend. Am Samsdog und am Sundog in da Frua gibts Kinderprogramm unta da Programmarken ZDFtivi. 